За стегната кожа... бъдете строга - Missbloom.bg За стегната кожа... бъдете строга - Missbloom.bg
Beauty : Beauty новини07 ОКТОМВРИ 2017
Типичният корейски ритуал за красиво лице включва леки шамари. И май работи!
Блестяща, “сочна” с добър тургор, такава е кожата, за която всяка жена след 35 си мечтае.
Можем ли да задържим по-дълго усещането за еластичност и добър тонус? Без да молим за помощ хирурга?
Корейските жени имат отговора и той звучи странно, но на практика действа. Просто е: нанасяйки своя любим серум и хидратанта след него леко пошляпвайте лицето си с пръсти.
“Шамарената фабрика” е нещо, което в никакъв случай не препоръчваме като средство за възпитание у дома. Но истината е, че лекото пляскане на лицето е един от най-бързите, работещи и абсолютно безплатни начини да тонизираме не само кожата, но и мускулите на лицето.
Причината е, че пошляпването засилва циркулацията на кръвта в съответните зони, а това съживява кожата и й придава блясък. В същото време, натискът “събужда” лицевите мускули. Един вид лека гимнастика за лицето, която ни спечелва допълнителни години младежко излъчване и по-стегнат контур.
Препоръката идва от корейската козметична компания K-Beauty. С уточнението, че говорим за леко пошляпване – не се самонаказвайте за неумолимия ход на времето с болезнени плесници! От тях най-много лицето ви да пламне в червенина, да нарушите целостта на капилярите и с основание да разтревожите съседите си.
Заповедите за красота, които всяка французойка спазва